Polyneuropatia a bolesť krčnej chrbtice
Dobrý deň chcela som sa spýtať mám polyneuropatiu mám diabetes lekár mi predpísal gabagammu a trittico večer po 1 tabletke.Moze my to pomoc aj pri bolesti krčnej chrbtice som po operácii už 7 rokov výmena 3 platničiek.Moze byt bolesť spôsobená aj polyneuropatiu.
Dobrý deň.
Ďakujeme za Vašu otázku.
Polyneuropatia vzniká v dôsledku poškodenia nervových vlákien, ktoré môže byť spôsobené chronickým ochorením ako je Diabetes mellitus. Medzi príznaky polyneuropatie patrí , okrem iného, aj ostrá, prudká, bodavá, pulzujúca alebo pálivá bolesť. Základný cieľom liečby je zmierniť príznaky, ktoré polyneuropatia spôsobuje a zabrániť ďalšiemu poškodzovaniu nervov.
Liek Gabagamma patrí do skupiny liekov, ktoré sa používajú na liečbu periférnej neuropatickej bolesti, ktorú môže spôsobiť množstvo rôznych ochorení, ako je diabetes.
Prajem pekný zvyšok dňa.
S pozdravom
Mgr. Barbora Bičanovská